**წესები და პირობები**

***შესავალი***

წინამდებარე წესები და პირობები არეგულირებს თქვენსა და შპს „იზი ბოქსი“-ს შორის არსებულ ურთიერთობას და ადგენს ვებ-გვერდის - [www.izibox.ge](http://www.izibox.ge) გამოყენების პირობებს.

წარმოდგენილი წესები და პირობები არის სავალდებულო ძალის მქონე დოკუმენტი. თქვენ ვალდებული ხართ დაიცვათ წესები და პირობები, თუ გსურთ ვებ-გვერდით სარგებლობა და ჩვენი მომსახურების მიღება. თუ თქვენ არ ეთანხმებით მას ან/და არ ხართ მზად მის დასაცავად დაუყონებლივ დატოვეთ ვებ-გვერდი ან/და არ მიიღოთ ჩვენგან მომსახურება.

წესები და პირობები შესაძლოა პერიოდულად შეიცვალოს ჩვენი გადაწყვეტილებით, ამიტომ აუცილებელია დროდადრო შეამოწმოთ იგი. ცვლილების თაობაზე შეიტყობთ განახლებული ვერსიის ვებ-გევრდზე გამოქვეყნების გზით. თქვენს მიერ ვებ-გვერდით სარგებლობის გაგრძლება ან/და მომსახურების მიღება ნიშნას იმას, რომ თქვენ ეთანხმებით განახლებულ წესებსა და პირობებს.

***ტერმინთა განმარტება***

**მომხმარებელი** - თქვენ, ნებისმიერი იურიდიული ან ფიზიკური პირი, რომელიც სარგებლობს ვებ-გვერდით ან/და იღებს ჩვენგან მომსახურებას. 18 წლამდე ფიზიკური პირს უნდა ჰქონდეს ვებ-გვერდის გამოყენების ნებართვა უფლებამოსილი პირისგან.

**ჩვენ** - საქართველოს კანონმდებლობის შესაბამისად რეგისტრირებული შეზღუდული პასუხისმგებლობის საზოგადოება, ს/ნ 405428755, რომელიც საქართველოს მასშტაბით მომხმარებლებს უწევს საკურიერ მომსახურეობას.

**ვებ-გვერდი** - ჩვენს საკუთრებაში არსებული ვებ-გევრდი [www.izibox.ge](http://www.izibox.ge).

**მომსახურება** - ჩვენს მიერ შემოთავაზებული საკურიერო მომსახურება, რაც მოიცავს გზავნილის მიტანას ადრესატამდე შეთანხმებული საზღაურის სანაცვლოდ.

**შეკვეთა** - თქვენი შეკვეთის შემთხვევაში ჩვენს მიერ თქვენთვის მომსახურების გაწევა შეთანხმებული პირობების მიხედვით.

**ადრესატი** - თქვენს მიერ განსაზღვრული მესამე პირი, ან მისი წარმომადგენელი, რომელსაც უნდა ჩაბარდეს გზავნილი.

**გზავნილი** - ამანათი/ტვირთი/ნივთი, რომელის გაგზავნაც გსურთ და გადმოგვცემთ ჩვენ ადრესატისთვის ჩასაბარებლად.

**ტარიფი** - ვებ-გვერდზე გამოქვეყნებული ტარიფები, რომელიც ადგენს მომსახურების ღირებულებას.

**კალკულატორი** - ვებ-გვერდზე ჩაშენებული სისტემა, რომელიც შესაბამისი ინფორმაციის მითითების შემთხვევაში დაგეხმარებათ მომსახურების სავარაუდო ღირებულების განსაზღვრაში.

**ხელშეკრულება** - თქვენსა და ჩვენს შორის გაფორმებული ხელშეკრულება, რომელიც მოიცავს წინამდებარე წესებსა და პირობებს და მის დანართებს, ასეთის არსებობის შემთხვევაში.

***როგორ უნდა უნდა დააფიქსიროთ მოთხოვნა მომსახურებაზე?***

მომსახურების მისაღებად თქვენ უნდა დატოვოთ ვებ-გვერდზე თქვენი მონაცემები, კერძოდ სპეციალურად გამოყოფილ ადგილას თქვენ უნდა მიუთითოთ შემდეგი ინფორმაცია: სახელი, გვარი და ელ. ფოსტა. ინფორმაციის დაფიქსირების შემდეგ, ჩვენ უმოკლეს ვადაში დაგიკავშირდებით და შევათანხმებთ მომსახურების დეტალებს.

მომსახურების მისაღებად თქვენ აგრეთვე შეგიძლიათ დაგვიკავშირდეთ ვებ-გვერდზე მითითებული ელ.ფოსტით ან ტელეფონის საშუალებით.

***რა ინფორმაცი უნდა მოგვაწოდოთ შეკვეთის გაკეთების დროს?***

მომსახურების დეტალების შეთანხმებისა და შეკვეთის გაკეთების დროს თქვენ უნდა მოგვაწოდოთ შემდეგი ინფორმაცია:

* გზავნილის საწყისი და საბოლოო დანიშნულების პუნქტი, ადრესატის და თქვენი (გამგზავნის) საკონტაქტო ინფორმაცია, რომელიც უნდა მოიცავდეს ზუსტ მისამართს (ქალაქი, ქუჩა, ნომერი), საფოსტო ინდექსს, საკონტაქტო პირს და ტელეფონის ნომრებს.
* გზავნილთან დაკავშირებილი ნებისმიერი დოკუმენტი (მათ შორის, ინვოისი), რომელშიც აღნიშნულია გზავნილის ღირებულება.
* გზავნილის ზუსტი და დეტალური აღწერილობა (წონა ბრუტო და ნეტო, მახასიათებლები, გაბარიტები, რომელსაც შემსრულებელი ახორციელებს ამ ინფორმაციის გადამოწმებას და საჭიროების შემთხვევაში აზუსტებს მათ.
* თუ გზავნილი არის სახიფათო ტვირთი - მისი სახეობა და აღწერილობა, სახიფათო ტვირთებისთვის მინიჭებული საიდენტიფიცირებელი კოდი, ნომერი, კლასი ასეთის არსებობის შემთხვევაში.

წინამდებრე ინფორმაციის წარმოუდგენლობის ან/და არაზუსტი ინფორმაციის მოწოდების შემთხვევაში, პასუხისმგებლობა გეკისრებათ თქვენ.

***გზავნილის გადმოცემა ჩვენთვის***

მომსახურების დეტალების შეთანხმების შემდეგ, ჩვენ წინასწარ შეთანხმებულ დროს მოვალთ გზავნილის წასაღებად.

შეთანხმების შემთხვევაში, თქვენ შესაძლებლობა გაქვთ თავად მოიტანოთ გზავნილი ჩვენს მისამართზე: \_\_\_\_\_\_\_\_\_\_\_\_\_\_\_\_\_\_\_

იმ შემთხვევაში, თუ თქვენგან გზავნილის წამოღებას უზრუნველვყოფთ ჩვენ, აუცილებელია შეთანხმებულ დროს დაგვხდეთ მითითებულ მისამართზე, არ ალოდინოთ ჩვენი კურიერი და დროულად გადასცეთ მას გზავნილი ამ წესების და პირობების შესაბამისად.

ზემოაღნიშნული ვალდებულების დარღვევის შემთხვევაში, ჩვენ უფლებამოსილი ვართ გავაუქმოთ შეკვეთა და უარი ვთქვათ თქვენთვის მომსახურების გაწევაზე.

***გზავნილთან დაკავშირებული მოთხოვნები***

შეკვეთის გაკეთების დროს თქვენ უნდა იხელმძღვანელოთ საქართველოს კანონმდებლობის შესაბამისად.

თქვენ ვალდებული ხართ დარწმუნდეთ, რომ შეკვეთის განხორციელება არ დაარღვევს საქართველოს კანონმდებლობით და საერთაშორისო შეთანხმებებით გათვალისწინებულ მოთხოვნებს.

აკრძალულია შემდეგი გზავნილების გაგზავნა:

* ნარკოტიკები და ფსიქოტროპული ნივთიერებები, „ნარკოტიკული საშუალებების, ფსიქოტროპული ნივთიერებების, პრეკურსორებისა და ნარკოლოგიური დახმარების შესახებ“ საქართველოს კანონის შესაბამისად, ან სხვა დანიშნულების საქართველოს კანონმდებლობით აკრძალული უკანონო ნივთიერებები;
* კონტრაფაქტული და მეკობრული საგნები;
* საგნები, რომლებიც თავიანთი ხასიათით ან შეფუთვით შესაძლოა საფრთხეს უქმნიდეს ჩვენს თანამშრომლებს ან/და მოსახლეობას.
* სხვა საგნები, რომელთა მიმოქცევა ან/და გაგზავნა აკრძალულია საქართველოს კანონმდებლობის შესაბამისად.

თქვენ პასუხისმგებელი ხართ გზავნილის შესაბამისობაზე საქართველოს კანონმდებლობასთან.

თქვენ ვალდებული ხართ სათანადო წესით, არსებული სტანდარტების დაცვით შეფუთოთ გზავნილი. საჭიროების შემთხვევაში აუცილებლად გამოიყენეთ მარკირება, რომელიც მოგვაწვდის ინფორმაციას გზავნილის თვისობრიობასთან დაკავშირებით.

გახსოვდეთ, რომ შეკვეთას ვახორციელებთ თქვენს მიერ მითითებული ინფორმაციის შესაბამისად და მასზე დაყრდნობით შერეჩეული პირობების მიხედვით. აქედან გამომდინარე, თქვენ უნდა მოგვაწოდოთ ზუსტი ინფორმაცია გზავნილის შესახებ მისი თვისობრიობების და მასთან დაკავშირებული გასაწევი მომსახურების დეტალების შესახებ (ასეთის საჭიროებისას), წინააღმდეგ შემთხვევაში ნებისმიერი პასუხისმგებლობა დაგეკისრებათ თქვენ დამდგარი შედეგისთვის. თუ აღნიშნულით ან/და თქვენ მიერ ნებისმიერი ინფორმაციის არასწორად მიწოდებით მოგვადგება ზიანი, თქვენ ვალდებული იქნებით სრულად აგვინაზღაუროთ იგი.

***გზავნილის ჩაბარება ადრესატისთვის***

შეკვეთის გაფორმების შემდეგ, ჩვენ შეთანხმებული პირობებით ჩავაბარებთ გზავნილს ადრესატს.

მისამართზე მისვლამდე ჩვენი კურიერი დაუკავშირდება ადრესატს თქვენს მიერ მოწოდებულ საკონტაქტო ნომერზე.

გაითვალისწინეთ, რომ გზავნილის ჩაბარება შეიძლება ვერ განხორციელდეს, თუ:

* ჩვენ ვერ დავუკავშირდებით ადრესატს;
* იგი არ დაგვხვდება მისამართზე;
* ვერ მოხდა ადრესატის იდენტიფიკაცია (არ ჰქონდა პირადობის მოწმობა ან/და სხვა დოკუმენტი, რომელიც შესაძლებელს გახდიდა მის იდენტიფიცირებას);
* თქვენს მიერ მითითებული მისამართი არ არის ზუსტი;
* ადრესატი უარს განაცხადებს გზავნილის ჩაბარებაზე;
* იარსებებს სხვა ობიექტური გამორება, რომლის გამოც შეუძლებელი ან/და განსაკუთრებით გართულებულია გზავნილის ჩაბარება.

იმ შემთხვევაში თუ ვერ შევძლებთ გზავნილის ადრესატამდე მიტანას, ჩვენ დაგიკავშირდებით და გაცნობებთ აღნიშნულის თაობაზე. თქვენ შეგიძლიათ გაიტანოთ გზავნილი ჩვენი ოფისიდან ან შეუკვეთოთ საკურიერო მომსახურება გზავნილის მიღებისთვის. გაითვალისწინეთ, რომ ჩვენ თქვენს გზავნილს შევინახავთ გონივრული ვადით (არაუმეტეს 1 თვე), შესაბამისად თქვენ დროულად უნდა უზრუნველყოთ გზანილის გატანა. წინააღმდეგ შემთხვევაში ვიმოქმედებთ საქართველოს კანონმდებლობით გათვალისწინებული წესით.

თქვენ წინასწარ უნდა გაგვაფრთხილოთ, თუ გჭირდებათ გზავნილის ადრესატისთვის ჩაბარების დასტური. წინააღმდეგ შემთხვევაში ჩვენ არ გვაქვს ვალდებულება მოგაწოდოთ აღნიშნული დოკუმენტი.

ზოგიერთ შემთხვევაში შესაძლებელია გზავნილი ჩაბარდეს მესამე პირს, კერძოდ თუ იგი წარადგენს ადრესატისგან გაცემული და დადგენილი წესით დამოწმებულ მინდობილობას ან ადრესატის პირადობის მოწმობის ან პასპორტის ასლს.

ჩვენ მესამე პირს ჩავაბარებთ გზავნილს იმ შემთხვევაშიც, თუ თქვენ წინასწარ დაგვიკავშირდებით ვებ-გვერდზე დაფიქსირებული ნომრიდან ან ელექტრონული ფოსტიდან და მოგვცემთ გზავნილის მესამე პირისთვის გადაცემის ნებართვას.

 ***ანგარიშსწორება***

ანგარიშსწორება განხორციელდება წინასწარ შეკვეთის დროს შეთანხმებული მეთოდით ან/და ვებ-გვერდზე მითითებული მეთოდით.

მომსახურების ღირებულება გამოითვლება გზავნილის წონის, მისი თვისობრიობის, ადრესატის ლოკაციისა და სხვა პირობების გათვალისწინებით.

თქვენ შეგიძლიათ იხელმძღვანელოთ ვებ-გვერდზე გამოქვეყნებული ტარიფებით. გაითვალისწინეთ, რომ აღნიშნული ტარიფები ცვალებადია.

მომსახურების სავარაუდო ღირებულების დასადგენად თქვენ შეგიძლიათ გამოიყენოთ ვებ-გვერდზე განთავსებული კალკულატორი.

გაითვალისწინეთ, რომ ვებ-გვერდზე მითითებული ტარიფები და კალკულატორის შედეგად დადგენილი ღირებულება შესაძლოა არ იყოს ზუსტი.

მომსახურების ღირებულება დგინდება კონკრეტული შეკვეთის გაკეთების ეტაპზე. შესაბამისად იხელმძღვანელეთ შეკვეთის გაკეთების დროს დაფიქსირებული ღირებულებისა და ანგარიშსწორების პირობების შესაბამისად.

***ურთიერთობა თქვენსა და ჩვენს შორის***

თქვენი მოთხოვნის შემთხვევაში ჩვენ მოგაწვდით ინფორმაციას თქვენი გზავნილის ადგილმდებარეობის თაობაზე. აუცილებელია მოგვმართოთ ვებ-გვერდის საშუალებით მოწოდებული ელექტრონული ფოსტის ან ტელეფონის მეშვეობით, რათა დავრწმუნდეთ რომ შეგვიძლია თქვენთვის ინფორმაციის მოწოდება.

ჩვენი ურთიერთობის ზოგიერთი ნაწილი შესაძლოა შედგეს ზეპირად - სატელეფონო საკომუნიკაციო არხების გამოყენებით. ყოველგვარი ბუნდოვანების თავიდან ასაცილებლად, ჩვენ უზრუნველვყობთ ჩვენი საუბრის აუდიო ჩაწერას.

***ვებ-გვერდის გამოყენება***

ვებ-გვერდის გამოყენების ან/და მომსახურების მიღების დროს თქვენ ვალდებული ხართ იმოქმედოთ საქართველოს კანონმდებლობის შესაბამისად. წინამდებარე წესებსა და პირობებზე თანხმობით, თქვენ თანხმობას გასცემთ, რომ თქვენს მიერ მომსახურების მიღება შესაბამისობაში იქნება საქართველოს კანონმდებლობასთან. კომპანია პასუხს არ აგებს თქვენს მიერ მომსახურების უკანონოდ გამოყენებაზე.

შემოთავაზებული მომსახურება ძირითადად განკუთვლიანია საქართველოში მცხოვრებ ან/და დაფუძნებულ მომხმარებლებზე. ზოგიერთ შემთხვევაში ჩვენს მიერ შემოთავაზებული მომსახურება შესაძლოა არ იყოს კანონიერი სხვა ქვეყნების იურისდიქციებში. ჩვენ არ გავცემთ გარანტიას იმის თაობაზე, რომ შემოთავაზებული მომსახურება კანონიერია თქვენი იურისდიქციის ფარგლებში.

ვებ-გვერდის დიზაინი, ტექსტი, გრაფიკა, ხმა, ფოტოსურათები, ვიდეო, კადრები და განლაგება, პროგრამული უზრუნველყოფის ნაკრები, ძირითადი პროგრამული კოდი, პროგრამული უზრუნველყოფა და სხვა მასალა წარმოადგენს მომსახურების ნაწილს და წარმოადგენს ჩვენს საავტორო და ინტელექტუალური უფლებებით დაცულ სიკეთეს. იმ შემთხვევაში, თუკი შესაძლებელია მომსახურების ფარგლებში რაიმე მასალის გადმოწერა ან ბეჭდვა, მაშინ ასეთი მასალის გადმოწერა და გამოყენება შესაძლებელია მხოლოდ თქვენი პერსონალური, არაკომერციული მიზნებისთვის.

დაუშვებელია რომელიმე უფლების გამოყენება ან რომელიმე სავაჭრო ნიშნის ან ლოგოს რეპროდუქცია, რომელიც განთავსებულია ვებ-გვერდზე, გარდა იმ შემთხვევისა, როდესაც ჩვენგან გაცემულია გამოყენების აშკარა თანხმობა.

ვებ-გვერდის სრული კონტენტის საავტორო უფლებები დაცულია ჩვენს მიერ და განთავსებული ინფორმაცია განკუთვნილია მხოლოდ თქვენი პერსონალური გამოყენებისთვის. ვებ-გვერდის კონტენტის ნახვის, გადაღების, ბეჭდვის ან გავრცელების ნებართვა ექვემდებარება მომდევნო პირობებს:

* კონტენტის გამოყენება შესაძლებელია მხოლოდ არაკომერციული, ინფორმაციული მიზნებისთვის;
* კონტენტის ან მისი რომელიმე ნაწილის ნებისმიერი ასლი უნდა მოიცავდეს აღნიშნული საავტორო უფლებების შესახებ შეტყობინებას;

***პრეტენზიები***

ნებისმიერი პრეტენზიის არსებობის შემთხვევაში შეგიძლიათ მიმართოთ ჩვენს მხარდაჭერთა ჯგუფს, რომელიც განიხილავს თქვენს პრეტენზიას და საჩივრის დაფიქსირებიდან არაუმეტეს 5 (ხუთი) კალენდარული დღის ვადაში შეგატყობინებთ ჩვენს პოზიციას.

***კავშირი ჩვენთან***

ნებისმიერი კითხვის არსებობის შემთხვევაში შეგიძლიათ დაგვიკავშირდეთ შემდეგ ელ.ფოსტაზე: **INFO@IZIBOX.GE**